Барыс Сямёнавіч Акрэсцін

Бары́с Сямё́навіч Акрэ́сцін (; , Масква — , ) — ваенны лётчык, гвардыі старшы лейтэнант, удзельнік Вялікай Айчыннай вайны. Герой Савецкага Саюза (1944).

 Біяграфія 
Нарадзіўся 18 лютага 1923 года ў Маскве.

Скончыў 7 класаў школы. Вучыўся ў аэраклубе «Метрабуда», працаваў у ім авіятэхнікам і лётчыкам-інструктарам. У 1942 годзе прызваны на службу ў РСЧА. У дзейнай арміі з верасня 1942 года на Сталінградскім, Паўднёвым, 4-м Украінскім, 3-м Беларускім франтах. Удзельнік Сталінградскай бітвы, вызвалення Украіны і Беларусі. У 1943 годзе ўступіў у ВКП(б).

Намеснік камандзіра эскадрыллі 74-га гвардзейскага штурмавога авіяпалка 1-й гвардзейскай авіядывізіі гвардыі старшы лейтэнант Акрэсцін да канца снежня 1943 года здзейсніў 381 баявы вылет, знішчыў больш за 40 танкаў, два бронеаўтамабілі, два самалёты і вялікую колькасць іншай баявой тэхнікі і жывой сілы праціўніка. Лятаў на самалётах По-2 і Іл-2. У баі над горадам Нікапалем (Днепрапятроўская вобласць) цяжка паранены. Удзельнічаў у вызваленні Талачына (Віцебская вобласць), штурмаваў эшалоны праціўніка на ўчастку чыгункі Орша—Талачын.

6 ліпеня 1944 года за 20 км на паўднёвы ўсход ад Мінска (у раёне вышыні 247 за 3 км на паўночны захад ад АбчакаКачук Н. Возвращение из неизвестности // Газета «Советская Белоруссия») у час баёў па ліквідацыі варожай групоўкі, якая прарывалася з мінскага катла, самалёт Барыса Акрэсціна падбіты. Лётчык накіраваў ахопленую агнём машыну на калону праціўніка.
250px|міні|злева|Магіла Барыса Акрэсціна на Вайсковых могілках у Мінску
Пахаваны ў Мінску на Вайсковых могілках.

 Узнагароды 
 Медаль «Залатая Зорка»
 Ордэн Леніна
 Два ордэны Чырвонага Сцяга
 Ордэн Аляксандра Неўскага
 Ордэны Айчыннай вайны I і II ступені
 Ордэн Чырвонай Зоркі
 Медаль «За абарону Сталінграда»

 Памяць 
 Імя Барыса Акрэсціна ў 1966 годзе нададзена сярэдняй школе № 65 (сучасная гімназія № 30) у Мінску, на тэрыторыі школы помнік Акрэсціну і яшчэ 9 лётчыкам.
 Імем Барыса Акрэсціна названы вуліца Акрэсціна і завулак Акрэсціна ў Мінску, вуліца Акрэсціна ў Лідзе (Гродзенская вобласць) і вуліца Акрэсціна ў  (, Ніжагародская вобласць Расіі).
 Імя Барыса Акрэсціна нададзена скверу ў Мінску ў межах вуліц Акрэсціна — Грушаўская — Дубравінская — Абухоўская — Пермская (, ).
 Помнік на магіле на Вайсковых могілках у Мінску.

 Крыніцы 

 Літаратура 


 Спасылкі 

 Качук Н. Хроника пикирующего истребителя // Газета «Советская Белоруссия»
 Качук Н. Возвращение из неизвестности // Газета «Советская Белоруссия»
 Ручанов С. День рождения Героя  // Газета Мінісэрства абароны Рэспублікі Беларусь "Белорусская военная газета. «Во славу Родины»

Катэгорыя:Лётчыкі Вялікай Айчыннай вайны
Катэгорыя:Лётчыкі, якія здзейснілі таран
Катэгорыя:Удзельнікі Сталінградскай бітвы
Катэгорыя:Члены КПСС
Катэгорыя:Старшыя лейтэнанты СССР
Катэгорыя:Загінулі ў баях Вялікай Айчыннай вайны